section_heading: Referendum i ponovno ujedinjenje s Njemačkom
paragraph_text: U ugovoru je također navedeno da će novčana unija sa Zapadnom Njemačkom uspostaviti do 1960. kada će se saarski i francuski franak zamijeniti njemačkom markom. Datum zamjene novčanih jedinica trebao se držati u tajnosti i bio je označen u dokumentima kao "dan X". Iako se Saarski protektorat pridružio Zapadnoj Njemačkoj (kao Saarland) 1. siječnja 1957., franak je ostao zakonsko sredstvo plaćanja do 6. srpnja 1959. godine. Tako je ponovno ujedinjenje s Njemačkom na posljetku dovršeno nakon više od 13 godina razdvojenosti.